TOA ติดโผหุ้น “ยั่งยืน” ต่อเนื่องปีที่ 3 ตอกย้ำบรรษัทภิบาล
TOA ติดอันดับหุ้น “ยั่งยืน” THSI ต่อเนื่องเป็นปีที่ 3 สะท้อนถึงความมุ่งมั่นและการให้ความสำคัญต่อการดำเนินธุรกิจอย่างยั่งยืน และยึดแนวคิดการบริหารงานตามหลักบรรษัทภิบาล
TOA ติดอันดับหุ้น “ยั่งยืน” THSI ต่อเนื่องเป็นปีที่ 3 สะท้อนถึงความมุ่งมั่นและการให้ความสำคัญต่อการดำเนินธุรกิจอย่างยั่งยืน และยึดแนวคิดการบริหารงานตามหลักบรรษัทภิบาล
17 ต.ค. 2565

บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ได้รับการคัดเลือกให้เป็น 1 ใน 170  บริษัทจดทะเบียนที่มีรายชื่ออยู่ในหุ้นยั่งยืน หรือ Thailand Sustainability Investment (THSI) ในกลุ่มอสังหาริมทรัพย์และก่อสร้าง (PROPCON) ประจำปี 2565 จากตลาดหลักทรัพย์แห่งประเทศไทยต่อเนื่องเป็นปีที่ 3 สะท้อนถึงความมุ่งมั่นและการให้ความสำคัญต่อการดำเนินธุรกิจอย่างยั่งยืน
โดยคำนึงถึงสิ่งแวดล้อม มีความรับผิดชอบต่อชุมชน สังคม และยึดแนวคิดการบริหารงานตามหลักบรรษัทภิบาล (Environmental, Social and Governance หรือ ESG)  ซึ่งอยู่ในกระบวนการดำเนินธุรกิจของ TOA เสมอมาจึงเป็นส่วนสำคัญที่ทำให้ธุรกิจของบริษัทสามารถก้าวผ่านวิกฤตและความท้าทายมาตลอดระยะเวลา 58 ปี
ทั้งนี้บริษัทจึงพร้อมมุ่งมั่นสู่การเติบโตอย่างแข็งแกร่งและยั่งยืน พร้อมรับมือกับการเปลี่ยนแปลงทั้งด้านสังคมและสิ่งแวดล้อม รวมทั้งการเพิ่มขีดความสามารถในการแข่งขันที่ให้ความสำคัญกับผู้มีส่วนได้เสียทุกภาคส่วน